Tractatus de casibus curiae., "Declarãtur prædicta volenti[*]bus litis conſortibus, carenti…"
author: Francisco Carrasco del Saz
source date: 1630
edition published: 2020-07-27
language: en
availability: Dieses Werk bzw. dieser Inhalt wurde digitalisiert durch die Akademie der Wissenschaften und der Literatur, Mainz und steht unter einer Creative Commons Lizenz: Namensnennung 4.0 International (CC BY 4.0). This work or content, respectively, was digitized by the Akademie der Wissenschaften und der Literatur, Mainz, and is licensed under the terms of a Creative Commons Attribution 4.0 International (CC BY 4.0). Esta obra respectivamente este contenido ha sido digitalizado por la Akademie der Wiss (https://creativecommons.org/licenses/by/4.0)

Declarantur prædicta volentibus litis conſortibus, carentibus dicto priuilegio fori Curiæ, vti eo propter participationem, & identitatem cauſæ cum priuilegiato, quia ſi nolunt, cùm ſint actores, non compelluntur ex vulgari axiomate beneficium, ſcilicèt, non conferri in inuitum, & ſi ipſe minor ex perſona ſua, vel vidua valent non vti dicto priuilegio, intentando actionem in prima inſtantia coram iudice ordinario, & non in Curia poſſent & ſic virtualiter ei renunciare, multò fortiùs qui non habent prædictam prærrogatiuam ex ſe ipſis: & hæc quæ diximus procedunt in caſibus Curiæ, quando ſunt litigantes actores, ne repugnet regul. text. in cap. quod fauore de regulis iuris lib. 6. vt tamen cum maiori claritate procedamus, omiſsis his quæ adducit Parlador. dict. cap. 9. lib. 2. quæ quidem attinent ad actorum accumulationem poſt cœptas cauſas. Nos autem agimus de actionibus propoſitis accumulandis, & declinatoriæ propoſitione, & eius valida exceptione, & quando obſtat dicta exceptio, ne continentia cauſæ diuidatur, vt caſus Curiæ incipiat, terminetur, & finiatur coram ea.